今早(3日)台灣花蓮發生7.3級地震,是自1999年「921大地震」後,台灣25年來最強烈地震。
身在台灣拍攝電影的朱栢康(朱康),因地震從睡夢中驚醒,他即時向外界報平安,他說:「今日喺台灣經歷咗一次,人生遇過最大嘅地震,但我都係喺睡夢中被震醒、搖醒。醒咗時候仲喺度諗,地震喎,台灣有地震都正常,跟住繼續瞓喺牀上面,完全無任何行動,直到地震一直都無走過(指餘震),我先開始驚,覺得要起身,著返條褲,喺度諗點做,係咪要走出街,定匿喺枱底,然後地震停咗,我就陸續收到台灣朋友短信電話問我有冇事,先知道今次地震原來咁強勁,佢哋自己都好驚。」
朱康事後亦走到戶外,指市面狀况暫時一切正常,他希望地震並無造成太大傷害,願當地朋友及市民平安。